Document ID: 32006D0376

PADOMES LĒMUMS
(2005. gada 31. janvāris)
par protokola Eiropas un Vidusjūras reģiona valstu Nolīgumam, ar ko nodibina asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, parakstīšanu un pagaidu piemērošanu
(2006/376/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 310. pantu saistībā ar 300. panta 2. un 3. punktu,
ņemot vērā 2003. gada Pievienošanās aktu, un jo īpaši tā 6. panta 2. punktu,
ņemot vērā Komisijas priekšlikumu,
tā kā:
(1)(2)(3)(4)
Padome 2004. gada 10. februārī pilnvaroja Komisiju Kopienas un tās dalībvalstu vārdā sākt sarunas ar Izraēlu ar nolūku piemērot Eiropas un Vidusjūras reģiona valstu nolīgumu, ar ko nodibina asociāciju starp Eiropas Kopienām un to dalībvalstīm, no vienas puses, un Izraēlas valsti, no otras puses (1), lai atzītu jauno dalībvalstu pievienošanos ES.Šīs sarunas tika noslēgtas atbilstīgi Komisijas prasībām.Protokola teksts, par ko tika veiktas sarunas ar Izraēlu, 13. pantā paredz protokola pagaidu piemērošanu pirms tā stāšanās spēkā.Saskaņā ar tā noslēgšanu vēlākā datumā, protokols būtu jāparaksta Kopienas un tās dalībvalstu vārdā un jāpiemēro provizoriski,
IR NOLĒMUSI ŠĀDI.
1. pants
Padomes priekšsēdētājs ar šo ir pilnvarots iecelt personu(-as), kura(-as) Eiropas Kopienas un tās dalībvalstu vārdā ir tiesīgas parakstīt protokolu Eiropas un Vidusjūras reģiona valstu nolīgumam, ar ko nodibina asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
Protokola teksts ir pievienots šim lēmumam.
2. pants
Eiropas Kopiena un tās dalībvalstis ar šo piekrīt piemērot protokola noteikumus pagaidu kārtībā, ņemot vērā tā noslēgšanu vēlāk.
Briselē, 2005. gada 31. janvārī

Labels: 18
15
5